62022CO0478_INF
Определение на заместник-председателя на Съда от 22 юли 2022 г. —Telefónica de España/Комисия
(Дело C‑478/22 P(R)-R)
„Обезпечително производство — Членове 278 ДФЕС и 279 ДФЕС — Обжалване — Молба за спиране на изпълнението и други временни мерки — Обществени поръчки — Член 160, параграф 7 от Процедурния правилник на Съда“
Обезпечително производство — Спиране на изпълнението — Условия за постановяване — Неотложност — Преценка в споровете относно възлагане на обществени поръчки — Значителна вреда — Достатъчна в случай на особено сериозен fumus boni juris, състоящ се в наличието на явна и груба незаконосъобразност — Условие — Подаване на молбата за допускане на обезпечение в периода на изчакване преди сключването на договора със спечелилия оферент
(член 278 ДФЕС; член 47 от Хартата на основните права на Европейския съюз; член 175, параграф 3 от Регламент 2018/1046 на Европейския парламент и на Съвета)
(вж. т. 12 и 13)
Диспозитив
1)
Задължава Европейската комисия да не подписва договор във връзка с възлагателна процедура DIGIT/A 3/PR/2019/010, „Защитени трансевропейски телематични услуги между администрациите (TESTA)“, до постановяването на първото измежду определението, с което ще се сложи край на настоящото обезпечително производство, и определението по жалбата по дело C‑478/22 P(R).
2)
Не се произнася по съдебните разноски.